આ અંગેની વિગત એવી છે કે, ગાંધીનગર નજીક આવેલા શાહપુર ગામના પરાવાસ નજીક એક યુવાનની લોહીલુહાણ હાલતમાં લાશ મળી આવતા પોલીસે તાત્કાલીક પહોંચી જઇ તપાસ શરૂ કરી હતી. તપાસ દરમ્યાન આ લાશ ગોવિંદજી વિષ્ણુજી ઠાકોરની હોવાનું જાણવા મળ્યું હતું. ગોવિંદજીના માથા અને ગળાના ભાગે તિક્ષ્ણ હથીયારથી હુમલો કરી તેને મોતને ઘાટ ઉતારવામાં આવ્યો હતો. તપાસમાં એવું પણ જાણવા મળ્યું હતું કે પત્ની સાથેના આ યુવકના આડા સંબંધના કારણે ઉશ્કેરાયેલા પતિએ તથા તેના મોટાભાઇએ વાતચીત કરવા ગોવિંદજીને ઘેર બોલાવી તેના પર હુમલો કરી હત્યા કરી નાખી હતી. પોલીસે અમરાજી ઠાકોર અને તેના ભાઇ દશરથ ઠાકોર સામે ખુનનો ગુનો દાખલ કરી આગળની કાર્યવાહી હાથ ધરી હતી.